**Stravaganzza** é unha formación musical española de metal gótico de orixe madrileña. Xurdiu a mediados do ano 2004 e está liderada polo vocalista e guitarrista Leo Jiménez. O seu estilo de música poderíase clasificar como *heavy metal* de corte gótico, progresivo, e sinfónico, con influencias de metal extremo dos 90.

Historia
--------

O grupo naceu en 2003 formada por Leo Jiménez, cantante nese momento da banda Saratoga; Dani Pérez, batería tamén de Saratoga; Edu Fernández, baixista en diferentes bandas, unha delas a banda de metal extremo Azabel, coa que tocara anos atrás Leo Jiménez; e Pepe Herrero, guitarrista, pianista e compositor, amigo de toda a vida de Leo Jiménez, co que comezara a cantar na banda de metal Krysalida.

En 2004 a banda estreouse con *Primer acto*, o seu primeiro disco. Este ofrece cortes como "Dios Oveja negra" que se fixeron fixos nas presentacións en directo do grupo. En 2005 confirmouse como grupo revolución con *Sentimientos*, un disco temático que vira ao redor das diferentes sensacións que vive o ser humano na súa vida. Estes dous discos foron gravados pola primeira formación: Edu Fernández, Dani Pérez, Leo Jiménez e Pepe Herrero.

En 2005 Dani Pérez iniciou o o seu novo proxecto coa banda Skizoo (á que tamén se uniu un ano despois Edu Fernández) e, co tempo, abandonou Saratoga, a súa outra banda, debido á súa idea de querer dedicarse de pleno a Skizoo e Stravaganzza.

O 11 de marzo de 2006 deuse a coñecer a noticia de que Dani e Edu, por problemas tanto de tempo como discográficos, non poderían compaxinar a súa actividade entre ambas bandas e decidían deixar Stravaganzza. O día 31 de marzo o grupo anunciou a incorporación de dous novos membros: Carlos Expósito, batería recomendado polo desaparecido Big Simon, e Patricio Babasasa nos labores de baixista. Doutra banda, Rodrigo Calderón -violín- e Fernando Martín -teclados-, que acompañaran ao grupo durante as súas presentacións en directo, pasaron a ser membros activos.

A mediados de maio publicaron o seu terceiro traballo de estudo: *Hijo del miedo*. Trátase dun EP que inclúe temas dos seus dous primeiros discos remesturados, por exemplo "Pasión" (versión orquestral) e "Dios" (regravada pola nova formación), ademais da versión da canción de Mecano "Hijo de la luna". Ademais filmaron un anuncio para a empresa de roupa e calzado New Rock co tema "Soledad".

En novembro de 2006 confirmouse a saída de Leo Jiménez de Saratoga para dedicarse plenamente a Stravaganzza. O 24 de maio de 2007 publicouse o terceiro álbum de estudio da banda titulado *Requiem*, e co sobrenome de *Tercer Acto*. Contou coa colaboración de J. Molly, cantante do grupo Hamlet, no tema "Hombre", e cunha versión da canción dos anos 80 "Eloise" que fixera famosa Tino Casal. O disco foi un xiro a sons máis extremos, sen esquecer a contundencia metálica e os seus rexistros máis góticos.

En decembro de 2009 anunciaron na súa web oficial que estaban no estudo gravando un novo álbum, que sería o Cuarto Acto chamado *Raíces*, publicándose este finalmente o 27 de abril de 2010. A finais de setembro de 2010 anunciaron unha paréntese indefinida debido a problemas técnicos e de infraestrutura, asegurando que tarde ou cedo volverían.

Tras a parada de Stravaganzza, Leo Jiménez enfocouse na súa outra banda, chamada 037 (logo renomeada como Zero3iete tras a súa saída), para posteriormente centrarse na súa carreira en solitario. Contando á batería con Carlos Expósito, e Pepe Herrero proseguiu coa súa carreira de compositor musical e colaborou coa cantante Mónica Naranjo.

A finais de 2016 anunciouse a volta do grupo e o 23 de setembro do 2017 deron o seu primeiro concerto en Madrid. Uns meses despois iniciaron unha xira por España e varios países de Latinoamérica. O 29 de setembro de 2019 gravaron o seu primeiro disco en directo na Sala La Riviera de Madrid, sendo este publicado en outubro de 2020, co título *La Noche del Fénix*.

Membros
-------

* Leo Jiménez "A Besta": Voz, guitarra (2003-2010, 2017-presente)
* Pepe Herrero: Guitarra, orquestración (2003-2010, 2017-presente)
* Miguel Ontivero: Guitarra (2017-presente)
* Patricio Babasasa: Baixo (2006-2010, 2017-presente)
* Carlos Expósito: Batería (2006-2010, 2017-presente)

### Membros anteriores

* Dani Pérez: Batería (2003-2006)
* Edu Fernández: Baixo (2003-2006)
* Fernando Martín: Teclados (en vivo, 2007-2010)
* Rodrigo Calderón: Violín (2007-2010)
* Aroa Martín: Coros (2007-2010)

Liña de tempo
-------------

Discografía
-----------

* *Primer Acto* (2004)
* *Sentimientos (Segundo Acto)* (2005)
* *Hijo del miedo* (EP) (2006)
* *Réquiem (Terceiro Acto)* (2007)
* *Raíces (Cuarto Acto)* (2010)
* *The Best Of...* (Recompilatorio) (2010)
* *La Noche del Fénix* (en directo) (2020)

Notas
-----

1. ↑  "Biografía de Stravaganzza" (en castelán). Arquivado dende o orixinal o 26 de outubro de 2020. Consultado o 4 de novembro de 2020.
2. ↑  "Parón a partir de octubre" (en castelán). 25 de xullo de 2006. Consultado o 4 de novembro de 2020.
3. ↑  "Entrevista a Stravaganzza" (en castelán). 13 de xuño de 2006. Consultado o 4 de novembro de 2020.
4. ↑  "Stravaganzza: Spot New Rock - YouTube". *www.youtube.com*. Consultado o 4 de novembro de 2020.
5. ↑  "Saratoga sin Leo Jiménez" (en castelán). 2 de novembro de 2006. Consultado o 4 de novembro de 2020.
6. ↑  "Stravaganzza, single de su nuevo disco Raíces" (en castelán). 19 de marzo de 2010. Consultado o 4 de novembro de 2020.
7. ↑  "Parón indefinido y cambios en la gira" (en castelán). 17 de maio de 2010. Consultado o 4 de novembro de 2020.
8. ↑  "037, la banda de Leo Jiménez, lanzarán su segundo disco, ‘Los fuertes sobreviven’, en mayo" (en castelán). 11 de abril de 2011. Consultado o 4 de novembro de 2020.
9. ↑  "LEO JIMÉNEZ sigue adelante sin 037, quienes anunciarán nuevo cantante" (en castelán). 10 de abril de 2012. Consultado o 4 de novembro de 2020.
10. ↑  "El heavy más deseado no es Axl Rose" (en castelán). 7 de abril de 2016. Consultado o 4 de novembro de 2020.
11. ↑  "Stravaganzza vuelve hoy a los escenarios" (en castelán). 23 de setembro de 2017. Consultado o 4 de novembro de 2020. [*Ligazón morta*]
12. ↑  "LEO JIMÉNEZ confirma fechas de la gira de STRAVAGANZZA por América Latina" (en castelán). 23 de maio de 2018. Arquivado dende o orixinal o 24 de febreiro de 2020. Consultado o 4 de novembro de 2020.
13. ↑  "Stravaganzza publica ‘La Noche del Fénix’" (en castelán). 7 de outubro de 2020. Arquivado dende o orixinal o 06 de xullo de 2022. Consultado o 4 de novembro de 2020.

Véxase tamén
------------

### Ligazóns externas

* Sitio web de Stravaganzza Arquivado 27 de outubro de 2020 en Wayback Machine. *(en castelán)*.
* Anuncio xira en México *(en castelán)*.